คืออยากสอบถามคะ คือแม่แก่ต้องฉีดยาสลายเลือดในช่องท้องทุกวัน ฉีดรอบสะดือ มาเดือนกว่าๆ แล้วมีอาการเป็นก้อนตรงที่ฉีด และบางครั้งก้อปวด เกิดจากอะไรคะ อันตรายไหม และต้องฉีดต่อหรือหยุดก่อนคะ
สวัสดีค่ะ การมีก้อนบริเวณที่ใช้ยาฉีดรอบสะดือดังกล่าวมานั้น อาจจะเกิดมาจากเป็นก้อนเลือดที่เกิดขึ้นขณะฉีดยา ซึ่งจะสลายไปเองได้ เป็นก้อนจากยาฉีดทำปฏิกิริยากับไขมันใต้ชั้นผิวหนัง คือยาลงไปไม่ถึงชั้นกล้ามเนื้อ กรณีนี้หายเองได้เช่นกัน หรือเป็นการหดเกร็งของกล้ามเนื้อขณะฉีด ซึ่งควรหายไปได้เอง หรือเป็นการอักเสบหรือติดเชื้อของชั้นไขมันใต้ผิวหนังจนเป็นฝี จึงคลำได้ก้อนแข็งก็เป็นไปได้ดังนั้นแนะนำแจ้งแพทย์หรือพยาบาลที่มาฉีดยา เพื่อประเมินอาการและตรวจร่างกายดูเพิ่มเติมว่าน่าจะเกิดจากสาเหตุใด และจำเป็นต้องหยุดฉีดยาหรือไม่ ถ้าเป็นเรื่องการติดเชื้อของชั้นไขมันจริง อาจจะต้องได้รับยาฆ่าเชื้อร่วมด้วย หรือหยุดฉีดยาไปก่อน แต่ส่วนใหญ่มักเป็นแค่ก้อนเลือดที่คั่ง และไม่ได้เป็นผลต้องทำให้หยุดฉีดยาค่ะการดูแลตัวเองเบื้องต้น ให้ประคบอุ่นได้ หลีกเลี่ยงการกระทบกระแทก ถ้ามีอาการก้อนใหญ่ขึ้น แดง บวม ปวด มีไข้ ควรไปพบแพทย์